วันนี้ชวนน้องๆที่ออฟฟิศไปเลี้ยงสุกี้มื้อเที่ยงกัน คนก็เยอะเต็มร้านเลยทีเดียวทั้งที่เป็นวันจันทร์ พอไปนั่งที่โต๊ะก็เห็นอุปกรณ์คล้าย Tablet ติดอยู่ นัยว่าให้สั่งอาหารผ่านชั้นนะจ๊ะ ซึ่งหนึ่งในน้องที่พามาเป็นคนบอก พนักงานมิได้บอก ก็กดๆ จิ้มๆ สั่งอาหารกันไป ซึ่งส่วนตัวคิดว่า ใช้เวลานานกว่าสั่งอาหารกะพนักงานประมาณ 2 เท่า แต่ก็เข้าใจว่ามันต้องมีการปรับปรุงเปลี่ยนแปลง คุณภาพและรสชาติอาหารก็สไตล์เอ็มเคตามปกติ แต่น้ำจิ้มเปรี้ยวมากผิดปกติ อีกอย่างนึงที่รู้สึกคือ พนักงานเป็นซอมบี้มาก เหมือนไม่มีความรู้สึก ซึ่งก็เข้าใจว่าอาจจะต้องดูแลลูกค้าเยอะ นอกจากการเสิร์ฟ เปิดหม้อ คิดเงิน ภาพพนักงานยิ้มสดใส เต้นโป้งชึ่งมันไม่มีอยู่จริง รู้สึกว่ามันขาดเสน่ห์ของร้านอาหารนะ